Source: https://www.zakonypreludi.sk/zz/1958-31
Timestamp: 2020-08-11 15:24:16+00:00

Document:
31/1958 Zb. Zákonné opatrenie predsedníctva Národného zhromaždenia o ďalšej úprave odkladu platenia a úrokovania... | Aktuálne znenie
31/1958 Zb.
Opatrenie č. 31/1958 Zb.Zákonné opatrenie predsedníctva Národného zhromaždenia o ďalšej úprave odkladu platenia a úrokovania niektorých peňažných záväzkov členov jednotných roľníckych družstiev
Čiastka 12/1958
Platnosť od 20.06.1958
Účinnosť od 01.01.1958
Schválené uznesením Národného zhromaždenia č. 37/1958 Zb. zo dňa 3. júla 1958.
Aktuálne znenie 01.01.1958
Zákonné opatrenie predsedníctva
z 29. mája 1958
o ďalšej úprave odkladu platenia a úrokovania niektorých peňažných záväzkov členov jednotných roľníckych družstiev
Vládne nariadenie č. 36/1955 Zb., ktorým sa odkladá platenie a úrokovanie niektorých peňažných záväzkov členov jednotných roľníckych družstiev, sa mení a doplňuje takto:
1. V § 2 sa menia a doplňujú odseky 2 a 3 a pripojuje sa ďalší odsek:
„(2) Úprava sa nevzťahuje na peňažné záväzky, ktoré nevznikli v súvislosti s prevádzkou pôdohospodárskeho hospodárstva alebo živnostenského podniku vnesených do jednotného roľníckeho družstva. Úprava sa ďalej nevzťahuje na peňažné záväzky vzniknuté po 1. januári 1958.
(3) Platenie a úrokovanie peňažných záväzkov vzniknutých pred 1. januárom 1954 sa odkladá po dobu trvania členstva dlžníka v jednotnom roľníckom družstve. To platí aj o nedoplatkoch na dedičskej dani a s ňou súvisiacom nehnuteľnostnom poplatku, i pokiaľ bolo dedičstvo nadobudnuté po tomto dni, ako aj o peňažných záväzkoch vzniknutých z úveru podľa zákona č. 86/1946 Zb. o stavebnej obnove v znení zákona č. 115/1947 Zb. i keď vznikli po 1. januári 1954.
(4) Platenie a úrokovanie peňažných záväzkov vzniknutých v dobe od 1. januára 1954 do 1. januára 1958, s výnimkou peňažných záväzkov uvedených v odseku 3 druhej vete, sa odkladá do konca roku, v ktorom dlžník vstúpil do jednotného roľníckeho družstva, a ďalej po tri roky začínajúc rokom nasledujúcim po vstupe dlžníka do družstva, najmenej však do 31. decembra 1960.“
2. Ustanovenie § 3 sa mení a doplňuje takto:
(1) Odklad platenia a úrokovania sa vzťahuje ako na platenie nezaplatených peňažných záväzkov zročných pred 1. januárom 1958, tak na peňažné záväzky v budúcnosti zročné a vzťahuje sa i na platenie dlhovaných splátok a úrokov, ktoré sa stali zročnými pred 1. januárom 1958.
(2) Dňom vstupu dlžníka do jednotného roľníckeho družstva, najskôr 1. januárom 1955, zaniká povinnosť dlžníka na platenie úrokov z peňažných záväzkov uvedených v odseku 1 a pripadajúcich na dobu trvania odkladu ich platenia a úrokovania uvedenú v § 2 ods. 3 a 4.“
3. Ustanovenie § 9 ods. 1 sa mení takto:
„(1) Dňom 1. januára 1955, prípadne odo dňa neskoršieho vstupu, neprebieha po dobu odkladu platenia a úrokovania peňažných záväzkov premlčacia lehota pri týchto pohľadávkach.“
4. Ustanovenie § 10 ods. 1 sa mení takto:
„(1) Uplynutím doby odkladu, jeho právoplatným zrušením, prípadne dňom, keď dlžník prestal byť členom jednotného roľníckeho družstva, obnovuje sa dlžníkova povinnosť platiť peňažné záväzky s príslušenstvom a úrokovanie týchto záväzkov.“
5. Ustanovenie § 11 sa mení a doplňuje takto:
(1) Členovi, ktorý má podľa § 1 povolený odklad platenia a úrokovania peňažných záväzkov, nesmie jednotné roľnícke družstvo vyplatiť sumy, ktoré by mu podľa uznesenia členskej schôdzky prislúchali z dôvodu náhrady za užívanie pôdy alebo z dôvodov splátok za vnesený živý a mŕtvy inventár.
(2) Veriteľ pohľadávky, ktorej platenie a úrokovanie je odložené, oznámi družstvu, že má pohľadávku proti jeho členovi, čas jej vzniku, pôvodnú výšku a právny dôvod pohľadávky; zároveň veriteľ oznámi výšku pohľadávky a nedoplatok na úrokoch pripadajúcich do dňa zastavenia úrokovania.
(3) Družstvo je povinné sumy uvedené v odseku 1 do výšky úrokov a splátok zaplatiť priamo veriteľovi; podrobnosti určí Ministerstvo poľnohospodárstva a lesného hospodárstva v dohode s Ministerstvom financií a zúčastnenými ústrednými úradmi.“
6. V § 12 sa pripojuje ďalší odsek:
„(3) Odklad platenia a úrokovania peňažných záväzkov uvedených v § 2 ods. 1 písm. e) môže výkonný orgán okresného národného výboru zrušiť pred uplynutím lehôt uvedených v § 2 ods. 3 a 4, ak majetkové a zárobkové pomery dlžníka sú také, že by úhrada uvedených záväzkov neohrozila výživu daňovníka a členov jeho rodiny.“
Toto zákonné opatrenie nadobúda účinnosť 1. januárom 1958; vykonajú ho ministri poľnohospodárstva a lesného hospodárstva, financií a spravodlivosti v dohode so zúčastnenými členmi vlády.

References: § 2
 § 3
 § 2
 § 9
 § 10
 § 11
 § 1
 § 12
 § 2
 § 2